Richárd Eduárd walesi herceg és angol trónörökös (III. Eduárd legidősebb fia), valamint felesége, Kenti Johanna második fia volt (bátyja, Eduárd öt évesen meghalt). A trónörökös (ragadványnevén a Fekete Herceg) tehetséges hadvezérnek bizonyult a százéves háború korai szakaszában, különösen az 1356-os poitiers-i csatában szerzett nagy hírnevet. 1370-ben Kasztíliában elkapta a vérhast, amiből soha nem épült fel teljes mértékben és a következő évben visszatért Angliába.